CELEX: 62016TN0671
Language: lv
Date: 2016-09-20 00:00:00
Title: Lieta T-671/16: Prasība, kas celta 2016. gada 20. septembrī – Villeneuve/Komisija

14.11.2016   
            
            
               LV
            
            
               Eiropas Savienības Oficiālais Vēstnesis
            
            
               C 419/52
            
         Prasība, kas celta 2016. gada 20. septembrī – Villeneuve/Komisija
   (Lieta T-671/16)
   (2016/C 419/69)
   Tiesvedības valoda – franču
   
      Lietas dalībnieki
   
   
      Prasītājs: Vincent Villeneuve (Monpeljē, Francija) (pārstāvis – C. Mourato, advokāts)
   
      Atbildētāja: Eiropas Komisija
   
      Prasītāja prasījumi:
   
   
               —
            
            
               atcelt atklātā konkursa EPSO/AD/303/15 (AD 7) atlases komisijas 2015. gada 5. novembra lēmumu attiecībā uz prasītāju;
            
         
               —
            
            
               piespriest atbildētājai atlīdzināt tiesāšanās izdevumus saskaņā ar Vispārējās tiesas Reglamenta 134. pantu.
            
         
      Pamati un galvenie argumenti
   
   Prasības pamatošanai prasītājs izvirza četrus pamatus.
   
               1.
            
            
               Pirmais pamats attiecas uz pienākuma norādīt pamatojumu pārkāpumu, ciktāl apstrīdētajā lēmumā neesot izskaidroti iemesli, kādēļ prasītājam neesot pietiekama profesionālā pieredze jomā, uz kuru attiecas konkurss, lai viņa kandidatūru varētu pielaist nākamajam konkursa posmam.
            
         
               2.
            
            
               Otrais pamats attiecas uz konkursa atlases komisijas acīmredzamu kļūdu vērtējumā, ciktāl minimālās profesionālās pieredzes jomā, uz kuru attiecas konkurss, pārbaudīšana, kas atlases komisijai būtu jāveic sākumā, nevarot attiekties uz viņa atbilstību vakantajam amatam un šajā ziņā noteiktajiem atlases kritērijiem, ņemot vērā to, ka pielaišanas nosacījumu pārbaudes posms notiekot konkursa vēlākā stadijā.
            
         
               3.
            
            
               Trešais pamats attiecas uz Civildienesta noteikumu 27. panta, 29. panta 1. punkta un III pielikuma 5. panta, kā arī uz atklātajos konkursos piemērojamo vispārīgo noteikumu 2.3 un 2.4. punkta pārkāpumu, procesuālo noteikumu pārkāpumiem, kā arī no tiem izrietošo acīmredzamo kļūdu vērtējumā.
            
         
               4.
            
            
               Ceturtais pamats attiecas uz vienlīdzīgas attieksmes starp kandidātiem pārkāpumu, ņemot vērā, pamatojoties uz kvalifikāciju, veikto atlasi.